Γιούστους φαν Έφεν

Ο Γιούστους φαν Έφεν (, 21 Φεβρουαρίου 1684 – 18 Σεπτεμβρίου 1735), ήταν Ολλανδός δημοσιογράφος, δημοσιολόγος, μεταφραστής και συγγραφέας, γεννημένος στην Ουτρέχτη. Εμπνεόμενος από το αγγλικό περιοδικό The Spectator, εξέδωσε στη χώρα του το ανεξάρτητο περιοδικό Hollandsche Spectator επί τετραετία μέχρι τον θάνατό του.

Παρά το ότι τα περισσότερα κείμενά του εκτός των όσων δημοσίευε στο παραπάνω έντυπο ήταν γραμμένα στη γαλλική γλώσσα και δημοσιεύονταν συχνά σε γαλλικά περιοδικά, ο φαν Έφεν αναγνωρίζεται σήμερα ως ένας από τους σημαντικότερους συγγραφείς στην ολλανδική γλώσσα για τον 18ο αιώνα και ως μια επιδραστική μορφή του ολλανδικού ΔιαφωτισμούJoost Kloek: το λήμμα «Justus van Effen» στην Oxford Encyclopedia of Enlightenment, 2008John Christian Laursen, Johan van der Zande, Élie Luzac, Karl Friedrich Bahrdt: Early French and German defenses of freedom of the press: Elie Luzac's essay on Freedom of expression, 1749 and Carl Friedrich Bahrdt's on freedom of the press and its limits, 1787 in English translation, BRILL, 2003, ISBN 90-04-13017-9, Google Print, σελ. 12Joris van Eijnatten, Liberty and concord in the United Provinces: religious toleration and the public in the eighteenth-century Netherlands, BRILL, 2003, 9004128433, Google Print, pp. 418–419. Μετέφρασε πολλά αγγλικά και γαλλικά έργα στην ολλανδική, μεταξύ των οποίων και τον Ροβινσώνα Κρούσο, αλλά και αγγλικά έργα στη γαλλική γλώσσα. Από το 1715 έως το 1727 διετέλεσε γραμματέας στην πρεσβεία της Ολλανδίας στο Λονδίνο, όπου έγινε εταίρος της Βασιλικής Εταιρείας. Πέθανε στο Ντεν Μπος σε ηλικία 51 ετών.

Παραπομπές

Πηγές
 Το λήμμα «Βαν Έφφεν Ιούστος» στη Νέα Ελληνική Εγκυκλοπαίδεια «Χάρη Πάτση», τόμος 7, σελίδα 748

Κατηγορία:Ολλανδοί δημοσιογράφοι
Κατηγορία:Ολλανδοί μεταφραστές
Κατηγορία:Εταίροι της Βασιλικής Εταιρείας